ΚΑΝΟΝΙΣΜΟΣ (ΕΟΚ) αριθ. 1666/93 ΤΗΣ ΕΠΙΤΡΟΠΗΣ της 29ης Ιουνίου 1993 για την τροποποίηση του κανονισμού (ΕΟΚ) αριθ. 2191/81 περί της χορηγήσεως ενισχύσεως για την αγορά βουτύρου από μη κερδοσκοπικά ιδρύματα και οργανισμούς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από 2071/92 (2), και ιδίως το άρθρο 12 παράγραφος 3,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), και ιδίως το άρθρο 9 παράγραφος 1,

Εκτιμώντας:

ότι στον κανονισμό (ΕΟΚ) αριθ. 2191/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1497/91 (5), προβλέπεται η χορήγηση ενισχύσεως για την αγορά βουτύρου από μη κερδοσκοπικά ιδρύματα και οργανισμούς-

ότι στον κανονισμό (ΕΟΚ) αριθ. 2072/92 του Συμβουλίου (6), έχει καθοριστεί η ενδεικτική τιμή του γάλακτος και οι τιμές παρεμβάσεως του βουτύρου, του αποκορυφωμένου γάλακτος σε σκόνη και των τυριών grana padano και parmigiano reggiano για δύο ετήσιες περιόδους που εκτείνονται από 1ης Ιουλίου 1993 έως 30 Ιουνίου 1995- ότι στον κανονισμό αυτό προβλέπετεαι μείωση της τιμής παρεμβάσεως του βουτύρου από την 1η Ιουλίου 1993-

ότι στο άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (7), έχει καθοριστεί αντιστοιχία μεταξύ των διατάξεων του αγρονομισματικού καθεστώτος που εφαρμόζεται από την 1η Ιανουαρίου 1993 και εκείνου που εφαρμοζόταν προηγουμένως-

ότι στον κανονισμό (ΕΟΚ) αριθ. 3824/92 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (9), καθορίστηκε ο κατάλογος των τιμών και των ποσών του τομέα του γάλακτος και των γαλακτοκομικών προϊόντων στα οποία εφαρμόζεται ο συντελεστής μειώσεως 1,013088, που καθορίστηκε από τον κανονισμό (ΕΟΚ) αριθ. 1331/93 της Επιτροπής (10), από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών ποσών- ότι στο άρθρο 2 του κανονισμού (ΕΟΚ) αριθ. 3824/92 προβλέπεται να προσδιοριστεί η μείωση των τιμών και των ποσών που προκύπτει για κάθε σχετικό τομέα και να καθοριστεί η αξία αυτών των μειωμένων τιμών και ποσών-

ότι πρέπει, συνεπώς, να προσαρμοστεί η ενίσχυση στην αγορά του βουτύρου που προβλέπεται στον κανονισμό (ΕΟΚ) αριθ. 2191/81-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 2194/81 το ποσό "149,74 Ecu" αντικαθίσταται από το ποσό "138 Ecu".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 215 της 30. 7. 1992, σ. 64.

(3) ΕΕ αριθ. L 387 της 31. 12. 1992, σ. 1.

(4) ΕΕ αριθ. L 213 της 1. 8. 1981, σ. 20.

(5) ΕΕ αριθ. L 140 της 4. 6. 1991, σ. 19.

(6) ΕΕ αριθ. L 215 της 30. 7. 1992, σ. 65.

(7) ΕΕ αριθ. L 387 της 31. 12. 1992, σ. 22.

(8) ΕΕ αριθ. L 387 της 31. 12. 1992, σ. 29.

(9) ΕΕ αριθ. L 132 της 29. 5. 1993, σ. 113.

(10) ΕΕ αριθ. L 132 της 29. 5. 1993, σ. 114.